ภิญโญ รู้ธรรม

**ภิญโญ รู้ธรรม** (ชื่อเล่น: โญ)  เกิด 23 พฤศจิกายน พ.ศ. 2500 เป็นนักแสดง พิธีกร โปรดิวเซอร์ ครีเอทีฟ ผู้กำกับ และประกอบธุรกิจเพื่อสังคม รายชื่อผู้กำกับการแสดงยอดเยี่ยม รางวัลภาพยนตร์ไทย :หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย  

## ประวัติ
ภิญโญเป็นนักเรียนเก่า รร. อนุบาลวัดนางนอง ตั้งแต่ อนุบาล1 - ประถม 4 ,รร. สามัญ วัดประยุรวงศาวาสฯ และเป็นศิษย์เก่าโรงเรียนสวนกุหลาบวิทยาลัย และคณะสถาปัตยกรรมศาสตร์ จุฬาลงกรณ์มหาวิทยาลัย ที่มีชื่อเสียงในวงการบันเทิง โดยเป็นผู้ร่วมก่อตั้งกลุ่ม "ซูโม่สำอาง" เพื่อผลิตรายการ "เพชฌฆาตความเครียด" ที่โด่งดังมากในช่วงปี พ.ศ. 2528 -2529  เป็นผู้ริเริ่มรายการ “แบบว่า…โลกเบี้ยว” ตั้งแต่ พ.ศ. 2530  ที่ออกอากาศนานถึง 17 ปี และเป็นผู้ก่อตั้งบริษัท "tEEN TALK" ที่มีชื่อเสียงในหมู่วัยรุ่นตั้งแต่ปี พ.ศ. 2537 จนถึง พ.ศ. 2547

ด้วยใจรักงานด้านโทรทัศน์ ภิญโญจึงเป็นสถาปนิกอยู่ได้ไม่นาน และต้องลาออกไปเป็นผู้อำนวยการผลิต ผลิตรายการโทรทัศน์ให้กับบริษัทยักษ์ใหญ่หลายแห่งด้วยกัน เช่น บริษัท PREMIER MARKETING แกรมมี่ ไนท์สปอต BORN & ASSOCIATES BEC TERO Triple 2 รวมไปถึงงานกรรมการตัดสินรายการ ไทยแลนด์ก็อตทาเลนต์ พรสวรรค์ บันดาลชีวิต season 1-2-3 เคยดำรงตำแหน่ง Creative Director ให้กับบริษัท ไลฟ์ ทีวี จำกัด นอกนี้ยังเคยเป็นผู้จัดการดูแลงานรายการโทรทัศน์ และภาพยนตร์ ให้กับ บริษัท UCI media จำกัด และรับจ้างผลิตรายการโทรทัศน์ให้กับ WORK POINT ENTERTAINMENT อีกทั้งยังเป็นที่ปรึกษาให้กับอีกหลายบริษัท อาทิ MIRACLE MAKER / บ. HIT VER จำกัด / บ.SUPER SAVE ONE. SS1 เคยดำรงตำแหน่งเป็นกรรมการบริหาร บริษัท ไทยทีวี จำกัด ในเครือ ทีวีพูล / ดำรงตำแหน่ง เป็นผู้อำนวยการ สถานี โลก้า LOCA สถานีโทรทัศน์ดิจิทัลสำหรับเยาวชนและครอบครัวฯ ตั้งแต่ มกราคม พ.ศ. 2557 แล้วดำรงตำแหน่งผู้อำนวยการสถานีโทรทัศน์ ไทยทีวี โทรทัศน์ดิจิทัล ประเภทข่าวและสาระ ตั้งแต่ต้นปี พ.ศ. 2558 จนได้ลาออกจากตำแหน่ง ในวันที่ 30 กันยายน พ.ศ. 2558 ปัจจุบันทำงานอิสระ เป็นผู้ชำนาญ เปิดทำการ training สำหรับงานการแสดง และที่ปรึกษาสำหรับงาน creative และงานการผลิต production TV และงาน events 

ปัจจุบันดำรงตำแหน่ง กรรมการผู้จัดการ บริษัท คาเคา ซีเอสอี Cacao CSE ดำเนินธุรกิจเพื่อสังคม เพื่อพัฒนาคุณภาพชีวิตเกษตรกรไทยผู้ปลูกโกโก้ ทั่วราชอาณาจักร ในเครือบริษัท คาเคาโอ้ โกโก้ จำกัด (มหาชน) 

งานอดิเรก คือ นักแสดงอิสระ พิธีกรรายการ พิธีกรงานevent ทุกประเภท ผู้กำกับภาพยนตร์ ผู้กำกับหนังโฆษณา ผู้กำกับหนังสั้น ผู้กำกับ มิวสิกวิดีโอ , รวมทั้ง คิดและสร้างงานสำหรับ social network

## งานการเมือง
ภิญโญได้เข้าร่วมงานการเมืองกับพรรคเปลี่ยนอนาคต โดยรับตำแหน่งผู้อำนวยการพรรค ซึ่งมีนโยบายหลักเพื่อพัฒนาคุณภาพชีวิตครอบครัวคนพิการทั่วราชอาณาจักรไทย ปัจจุบันได้ยุติกิจการของพรรคไปแล้ว

## รางวัลเกียรติยศ
* รางวัลโทรทัศน์ทองคำมินิซีรีส์ยอดเยี่ยมจากรายการโทรทัศน์ “แดนสนธยา” เรื่อง “หน้ากาก” * รางวัลโทรทัศน์ทองคำจากรายการ “e FOR TEENS” ซึ่งเป็นรายการ EDUTAINMENT สำหรับวัยรุ่น 
* ในปี พ.ศ. 2542 ได้รับรางวัลผู้กำกับยอดเยี่ยม จากภาพยนตร์เรื่อง รักออกแบบไม่ได้ (โอ-เนกาทีฟ) ที่ได้รับรางวัลกว่า 17 รางวัล จากสถาบันต่างๆ

## ผลงานอัลบั้มเพลง

* อัลบั้ม เพลงโลกเบี้ยว (ร่วมกับ มอริส เค, ยุวดี เรืองฉาย และก้าว พึ่งบางกรวย : พ.ศ. 2535)
* อัลบั้ม โลกาภิวัฒน์เบี้ยว (ร่วมกับ มอริส เค, ยุวดี เรืองฉาย และก้าว พึ่งบางกรวย : พ.ศ. 2537)
* อัลบั้ม 12 ปี โลกเบี้ยวเบี้ยว (ร่วมกับ มอริส เค, ยุวดี เรืองฉาย และก้าว พึ่งบางกรวย : พ.ศ. 2542)

## คอนเสิร์ต

* 23 เมษายน พ.ศ. 2531 คอนเสิร์ต เกาเหลาธงไชย (ไม่งอก)
* 26 กันยายน พ.ศ. 2535 คอนเสิร์ต Mai สุดขอบ
* 9 มกราคม พ.ศ. 2537 คอนเสิร์ต 10 ปี แกรมมี่
* 4 ธันวาคม พ.ศ. 2537 คอนเสิร์ต มิสเตอร์มอส อีกสักที กับ ยู.เอช.ที. ก็ดีนะเพื่อน
* 11 กุมภาพันธ์ พ.ศ. 2538 คอนเสิร์ต Teenage Festival
* 13-14 สิงหาคม พ.ศ. 2548 คอนเสิร์ต ครบเด็กสร้างบ้าน

### รายการโทรทัศน์
* เพชฌฆาตความเครียด
* แบบว่า…โลกเบี้ยว
* ก๊อก ก๊อก ก๊อก
* ไทยแลนด์ก็อตทาเลนต์
* ยิ้มใส่ไข่
* ลูกโป่งสีชมพู
* มันกว่าแห้ว
* เสียงติดดาว
* ถนนสายดนตรี
* ฮัลโหล วันหยุด
* เสาร์สะออน
* หมอชื่อ หมอชิต
* คอนเสิร์ต แดดเดียว
* HAPPY BIRD DAY
* แดนสนธยา
* ทีน ทอล์ก
* อี ฟอร์ ทีนส์
* ทีน ทอล์ก อินเตอร์
* ที - เฮลธ์
* ไวท์ ไลน์
* ยา คูล ซ่า
* กระจ่างศาสตร์

### ละครโทรทัศน์
*ขบวนการคนใช้ ช่อง 3 (2520)
*มหึมาจอมพลัง ช่อง 3 (2522)
*ความรัก ตอน วัยรุ่น ช่อง 3 (2522)

### ภาพยนตร์

*สืบยัดไส้ (2521)
*จักรยานสีแดง (2540)
*ละติจูดที่ 6 (2558)

### กำกับการแสดง
*มินิซีรีส์ แดนสนธยา (ช่อง 9)
**หน้ากาก
**นักโทษประหาร
*สนทนาประสาจน (ช่อง 5)
*มิวสิควิดีโอ
** "คู่กัด" ธงไชย แมคอินไตย์,
** “ข้าวเย็น” อัสนี-วสันต์
** “ลูกผู้ชาย” อัสนี-วสันต์
** “อยากได้ยินว่ารักกัน” อัสนี-วสันต์
** “ใจเย็นๆ” อัสนี-วสันต์

### กำกับภาพยนตร์
* รักออกแบบไม่ได้ (2541)
* ธิดาช้าง (2547)

## อ้างอิง

* ประวัตินิสิตเก่าดีเด่น คณะสถาปัตย์จุฬาฯ ประวัตินักเรียนเก่า สวนกุหลาบวิทยาลัย Link

หมวดหมู่:ผู้กำกับภาพยนตร์ชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
หมวดหมู่:นักแสดงตลกชายไทย
หมวดหมู่:นักแสดงตลกไทย